Pepa Plana presenta el seu «Paradís pintat» amb les migracions de rerefons al Paranimf de l’UJI



[Valencià](#0)
[Español](/upo/rest/publicacion/idioma/es?urlRedirect=https://www.uji.es/com/noticies/2017/01/2q/paradis-pintat/&url=/com/noticies/2017/01/2q/paradis-pintat/ "Cambiar idioma a español")
[English](/upo/rest/publicacion/idioma/en?urlRedirect=https://www.uji.es/com/noticies/2017/01/2q/paradis-pintat/&url=/com/noticies/2017/01/2q/paradis-pintat/ "Change language english")

Menú mòbil

* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Valencià](#0)
  [Español](/upo/rest/publicacion/idioma/es?urlRedirect=https://www.uji.es/com/noticies/2017/01/2q/paradis-pintat/&url=/com/noticies/2017/01/2q/paradis-pintat/ "Cambiar idioma a español")
  [English](/upo/rest/publicacion/idioma/en?urlRedirect=https://www.uji.es/com/noticies/2017/01/2q/paradis-pintat/&url=/com/noticies/2017/01/2q/paradis-pintat/ "Change language english")

[# Universitat Jaume I](/)

* [# Universitat Jaume I](/)
* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Estudis](/mapa/estudis/)
  + [Estudis](/mapa/estudis/)
  + [Graus](/estudis/)
  + [Màsters universitaris](/estudis/?p_estudio=m)
  + [Programes de doctorat](/estudis/oferta/doctorat/)
  + [Formació permanent](/estudis/base/formacio-permanent/)
* [Investigació i innovació](/investigacio/)
  + [Investigació i innovació](/investigacio/)
  + [Portal d'investigació](/investigacio/)
  + [Innovació](/innovacio/)
  + [Doctorat](/centres/escola-doctorat/)
  + [HRS4R](/investigacio/hrs4r/)
* [Internacional](/internacional/)
  + [Internacional](/internacional/)
  + [Estudiantat Internacional](/internacional/base/estudiantat/estudiantado-internacional/)
  + [Programes de Mobilitat](/serveis/ori/base/programes-intercanvi/)
  + [Study Abroad](/internacional/base/study-abroad/)
* [UJI](/mapa/uji/)
  + [UJI](/mapa/uji/)
  + [Coneix l'UJI](/mapa/uji/coneix-uji/)
  + [Estructura i organització](/institucional/estructura/)
  + [Estratègia i qualitat](/institucional/estrategia/)
  + [Transparència](/transparencia/)
  + [Integritat pública](/transparencia/liniaetica/)
  + [Actualitat](/actualitat/)
  + [Contacta amb l'UJI](/institucional/contacta/)
* [Vida universitària](/mapa/vida-universitaria/)
  + [Vida universitària](/mapa/serveis/)
  + [Biblioteca](/serveis/cd/)
  + [Campus](/mapa/uji/coneix-uji/campus/)
  + [Cultura](/cultura/)
  + [Esports](/esports/)
  + [InfoCampus](/serveis/infocampus/)

[UJI](/)
[Notícies](/com/sumari/noticies/)

## Pepa Plana presenta el seu «Paradís pintat» amb les migracions de rerefons al Paranimf de l’UJI La cèlebre pallassa es posa en la pell d’una angeleta que vol ser àngel de la guarda però descobrirà que la realitat no és com l’havia imaginat

18/01/2017 |
SCP

Compartir

Compartir

×

Linkedin

BlueSky

Facebook

Mastodon

Whatsapp

Gmail

Imprimir

* [![Paradís pintat paradis-pintat paradis](/com/noticies/2017/01/2q/paradis-pintat/paradis.jpg)](#)

L’escenari del **Paranimf** de la Universitat Jaume I es convertirà **divendres 20 de gener de 2017,** a les 20 hores, en el típic bufet de casa d'uns avis o uns tiets, amb el seu cobretaula de ganxet i tot ([entrades](http://www.uji.es/cultura/paranimf/base/reservori/2017-1/paradis-pintat/)). Al damunt del bufet hi ha un d’aquells quadres plens d’angelets (més concretament quatre *angeletes*) d’aquells que sempre hem vist, però al qual  no li havíem fet mai cas. Pepa Plana, que interpreta una d’aquestes angeletes, voldrà sortir del quadre i farà tots els possibles per a complir el seu somni: volar per a convertir-se en un àngel de la guarda. *Paradís pintat* és el resultat de la primera col·laboració entre la pallassa Pepa Plana i el prestigiós dramaturg i director Ferruccio Cainero, gran coneixedor de la Commedia dell’Arte i el món dels pallassos. Fruit d’aquest treball conjunt ha nascut aquest emotiu espectacle que té com a rerefons les migracions.

En la posada en escena de *Paradís pintat* es pot veure com a l’àngel que interpreta Pepa Plana li costa diferenciar el paper que fa un àngel de la guarda i el d’un superheroi, com aconsegueix escapar-se del quadre, com interactua amb els altres àngels, com intenta volar i com va a parar al fons marí. Allí es trobarà amb una realitat que no havia imaginat i voldrà tornar al seu *Paradís pintat* (o no).

Amb grans recursos visuals –obra de l’estudi de creació audiovisual Nueveojos–, es posa en escena una història plena de gags divertits i sensacionals, però que connecta l’espectador amb la cara més tràgica del món on vivim, interpel·lant directament el públic, que no surt indiferent del teatre. El tema de les migracions és recurrent als treballs de Pepa Plana. Anteriorment havia fet *Èxode* amb el desaparegut Joan Montanyès *Monti*  i amb Joan Valentí. Si *Èxode* remetia a la Guerra Civil espanyola, *Paradís pintat* fa pensar en les migracions actuals, que també podrien ser tots els exilis i desaparicions que hi ha hagut al llarg de la història.

**Col·laboració amb Proactiva Open Arms**

La companyia Pepa Plana i la Sala Muntaner col·laboren amb aquest espectacle amb l’ONG de salvament marítim Proactiva Open Arms que actualment compta amb dues missions de rescat de persones refugiades: Mediterrani central i Lesbos (Grècia). A més, en el decurs de la temporada voluntaris de Proactiva Open Arms informen de la seua tasca als espectadors del teatre i la companyia també fa difusió a través dels materials de comunicació de l’espectacle.

*Paradís pintat* es va estrenar a l’estiu al Festival Grec de Barcelona i ha passat per la Fira de Teatre de Ciudad Rodrigo amb molt bona acollida de crítica i de públic. L’actriu i pallassa Pepa Plana és un referent nacional i internacional del gènere. L’any 2014 va ser reconeguda amb el Premi Nacional de Cultura. Entre els seus treballs unipersonals cal destacar *De Pe a Pa*, *Giulietta, L’atzar* o *Penélope*. El 2012 i 2013 va formar part del Cirque du Soleil amb la creació i gira de l’espectacle *Amaluna*. A més, va ser impulsora i directora del Festival Internacional Pallasses d’Andorra durant les seues cinc edicions i ha reivindicat sempre el paper de les dones pallasses.

[Entrades](http://www.uji.es/cultura/paranimf/base/reservori/2017-1/paradis-pintat/)

Informació proporcionada per:
[Servei de Comunicació i Publicacions](/serveis/scp/)

Notícies

[Agenda](/com/sumari/agenda/)
[Agenda de reunions de govern](/transparencia/uji/organs/collegiats/agenda/)
[Notícies](/com/sumari/noticies/)
[Fotonotícies](/com/fotonoticies/actual/)
[Notícies dels òrgans de govern](/com/acords/)
[Vox UJI](/com/voxuji/)
[Vox UJI Ràdio](http://www.radio.uji.es/)
[Servidor de vídeo](http://www.svideo.uji.es)
[CiènciaUJI](/com/investigacio/cienciauji/)
[Ciència UJI TV](/com/investigacio/arxiu/ciencia-uji-tv/)



Enllaços d’interès

[Carnet](http://www.carnet.uji.es/)

[Catàleg multimèdia](http://jecom.uji.es/)

[Editorial universitària](/serveis/scp/publ/)

[Mapa web](//www.uji.es/mapa/)

[Model educatiu](//www.uji.es/institucional/estrategia/modeleducatiu/)

[Observatori Lingüístic](/serveis/ol/)

[Portal del Coneixement Obert](/serveis/cd/bib/pco/)

[Tenda UJI](http://www.tenda.uji.es/)

[Centre de seguretat i privacitat](https://www.uji.es/organs/ouag/sg/docs/politiques/gen/)
|
[Avís legal](https://www.uji.es/comu/avislegal/avislegalicondicions/)
|
[Política d'accessibilitat](https://www.uji.es/serveis/ura/base/accessibilitat/)

Informació i consultes:
[Bústia UJI](/comu/forms/bustia)

Universitat Jaume I CIF: Q-6250003-H Av. Vicent Sos Baynat, s/n 12071
Castelló de la Plana,
Espanya

Tel.: +34 964 72 80 00